b'\n_START_ARTICLE_\nObrazovanje u \xc5\xa0vedskoj\n_START_PARAGRAPH_\nObrazovanje u \xc5\xa0vedskoj je obvezno za svu djecu u dobi izme\xc4\x91u 7. i 16. ro\xc4\x91endana. \xc5\xa0kolska godina u \xc5\xa0vedskoj traje od sredine/kraja kolovoza do po\xc4\x8detka/sredine lipnja. Bo\xc5\xbei\xc4\x87ni odmor od sredine prosinca do po\xc4\x8detka sije\xc4\x8dnja dijeli \xc5\xa1vedsku \xc5\xa1kolsku godine u dva dijela. \xc5\xa0kolovanje kod ku\xc4\x87e strogo nadzire vlada i vrlo je ograni\xc4\x8deno._NEWLINE_U dobi od jedne godine, djeca mogu biti primljena u malu \xc5\xa1kolu (\xc5\xa1vedski:f\xc3\xb6rskola). Pred\xc5\xa1kolske ustanove poma\xc5\xbeu osigurati okru\xc5\xbeenje, koje stimulira dje\xc4\x8dji razvoj i u\xc4\x8denje i omogu\xc4\x87uje roditeljima, da kombiniraju roditeljstvo s poslom ili studijem. Godinu dana prije obvezne osnovne \xc5\xa1kole, sva djeca dobivaju mjesto u pred\xc5\xa1kolskom razredu (\xc5\xa1vedski: f\xc3\xb6rskoleklass), koji kombinira pedago\xc5\xa1ke metode u maloj \xc5\xa1koli s onima iz osnovne \xc5\xa1kole. U dobi izme\xc4\x91u 6./7. godine \xc5\xbeivota i 15./16. godine, djeca poha\xc4\x91aju obaveznu osnovnu \xc5\xa1kolu, podijeljenu u tri faze. Velika je ve\xc4\x87ina \xc5\xa1kola u \xc5\xa0vedskoj u nadle\xc5\xbenosti lokalne uprave, ali postoje i samostalne i javno financirane \xc5\xa1kole, poznate kao "slobodne \xc5\xa1kole". Odgoj u takvim \xc5\xa1kolama, ve\xc4\x87inom je vrlo sli\xc4\x8dan kao i u drugim \xc5\xa1kolama, uz neke dodatne programe. Nekolicina internata, poznatih kao "privatne \xc5\xa1kole", financira se privatno pla\xc4\x87anjem \xc5\xa1kolarina._NEWLINE_Godine 2008., statistike su pokazale, da su od \xc5\xa0ve\xc4\x91ana u dobi od 25-64 godine, 15% njih zavr\xc5\xa1ili samo osnovnu \xc5\xa1kolu (kao najvi\xc5\xa1u razinu postignu\xc4\x87a), 46% ima samo srednjo\xc5\xa1kolsko obrazovanje, 14% fakultetsko obrazovanje u trajanju manjem od 3 godine, a 22% fakultetsko obrazovanja u trajanju od 3 ili vi\xc5\xa1e godina. \xc5\xbdene su bolje obrazovane od mu\xc5\xa1karaca (26% \xc5\xbeena prema 19% mu\xc5\xa1karaca ima fakultetsko obrazovanje od 3 ili vi\xc5\xa1e godina). Prema PISA istra\xc5\xbeivanju iz 2006., \xc5\xa0vedska je 22. mjestu u svijetu po razini obrazovanja me\xc4\x91u mladima (Hrvatska je 26.)'